CODI ÈTIC DE LA BIBLIOTECA UNIVERSITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/25653)
  + [Valencià](/va/acuerdo/25631)






Selector de idioma

Leer

* [Español](/es/acuerdo/25323)
* [Valencià](/va/acuerdo/25029)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CODI ÈTIC DE LA BIBLIOTECA UNIVERSITÀRIA[Butlletí Oficial Universitat d'Alacant](/ca/Publicacion)
=================================================================================================

Secretaria General

Butlletí Oficial Universitat d'Alacant





CODI ÈTIC DE LA BIBLIOTECA UNIVERSITÀRIA

Data d'aprovació
:   25/05/2022

Data de publicació
:   26/05/2022

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/25310)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/25041)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/25692)
  + [Compartir acuerdo en 

    X](https://twitter.com/intent/tweet?via=UA_Universidad&text=CODI ÈTIC DE LA BIBLIOTECA UNIVERSITÀRIA&url=https://www.boua.ua.es/va/acuerdo/25316)

**Títol:** CODI ÈTIC DE LA BIBLIOTECA UNIVERSITÀRIA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 25 de maig de 2022

El Consell de Govern de la Universitat d'Alacant, en la sessió ordinària del dia 25 de maig de 2022, ha aprovat per unanimitat el Codi ètic de la Biblioteca Universitària.

CODI ÈTIC DE LA BIBLIOTECA UNIVERSITÀRIA

A. INTRODUCCIÓ

La Universitat d'Alacant, compromesa amb la responsabilitat social universitària, va elaborar i va presentar el 2018 el I Pla de Responsabilitat Social (2018-2020), amb l'objectiu de definir i publicar un Codi ètic o Codi de conducta universitari que recollirà els principis i valors que han de ser assumits per tota la comunitat universitària.

El Codi ètic de la Biblioteca Universitària té com a base fonamental el [Codi ètic de la Universitat d'Alacant](https://www.boua.ua.es/pdf.asp?pdf=5380.pdf), aprovat pel Consell de Govern en la sessió ordinària de 30 de juliol de 2019. S'inspira en valors bàsics com la concòrdia, l'honestedat, el respecte, l'esperit crític, la igualtat social, la inclusió, la responsabilitat, la cooperació, la sostenibilitat i la transparència.

Està en sintonia amb els principis que recull la Declaració Universal dels Drets Humans, com també amb el marc legal vigent a la Unió Europea, l'estat espanyol, la Comunitat Valenciana i la Universitat d'Alacant.

La Biblioteca de la Universitat d'Alacant és un servei universitari de suport a l'aprenentatge, la docència, la investigació, la cultura i les activitats relacionades amb el funcionament i la gestió de la universitat en el seu conjunt.

Com a servei encarregat de la gestió de la informació, la Biblioteca és conscient de la seua responsabilitat, influenciada per aspectes socials, econòmics, culturals, polítics i mediambientals, que afecten les nostres accions, entre les quals destaquen:

- Realitzar la selecció, organització, preservació i difusió de la informació i la documentació.

- Facilitar-ne la utilització amb finalitats d'aprenentatge, docents, científiques, informatives, culturals, jurídiques i administratives.

- Contribuir a preservar la memòria col·lectiva i a fer possible l'educació, la formació, la investigació i la difusió de la cultura.

Per això, les persones que formem part de la Biblioteca Universitària considerem essencial establir un conjunt de criteris i pautes que ens guien en la presa de decisions, en la prestació dels serveis i en les relacions amb el nostre personal usuari, i que, a més, ens ajuden a afrontar dilemes ètics.

Aquest Codi ètic, en línia amb la missió de la Biblioteca i dirigit a la comunitat universitària i a la societat en general, té com a objectiu:

- Definir el paper ètic de la Biblioteca en la nostra societat, així com el seu compromís social.

- Recollir una sèrie de principis ètics bàsics destinats a millorar l'exercici professional del personal bibliotecari i la seua contribució a la societat

Àmbit d'aplicació

Aquest codi implica tot el personal de la Biblioteca Universitària i està destinat a servir com a guia de conducta professional.

B. PRINCIPIS GENERALS

El Codi ètic de la Biblioteca Universitària s'inspira en els principis generals que figuren a continuació:

- Principi d'autonomia intel·lectual i llibertat d'expressió de les diverses opinions que concorren en el marc de la convivència democràtica i del respecte als drets humans.

- Principi de respecte a la diversitat. Assumir l'imperatiu de no exercir cap discriminació per raó d'origen, edat, idees, identitat de gènere, orientació sexual, situació socioeconòmica, ètnia, llengua, conviccions religioses, polítiques o qualsevol altra, i afavorir l'eliminació de tota mena de barreres en l'accés a la informació i serveis. Les seues actuacions s'han de regir pels principis de tolerància, pluralisme i inclusió social.

- Principi de sostenibilitat. Fomentar accions que contribuïsquen a la protecció del medi ambient i a la conservació del patrimoni bibliogràfic de la universitat.

- Principi de respecte a la privacitat, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.

- Principi de salvaguarda dels drets d'autor. Vetlar pel respecte a la propietat intel·lectual, l'equilibri entre els drets d'autor i el dret d'accés a la informació i la cultura, així com evitar el plagi.

- Principi de professionalitat i independència professional. Assumir com a guia d'actuació el criteri de màxima professionalitat i objectivitat a l'hora de prendre decisions, sense deixar-se influir per pressions internes o externes i mantenint la neutralitat.

- Principi de respecte a la professió. Defensar i respectar la professió bibliotecària i dotar-la de valor i dignitat; esforçar-se per la difusió i el prestigi de la professió, assumint amb lideratge la promoció i qualitat dels serveis, sense deixar de banda el paper de la biblioteca com a servei a la societat.

- Principi d'actualització i formació professional.

· Fomentar una imatge professional innovadora i responsable que done prioritat a les noves tecnologies i que incremente la confiança dels usuaris i usuàries en la transparència, honestedat i esperit crític.

· Formar-se i actualitzar-se, contribuint a l'intercanvi de coneixements.

- Principi d'institucionalitat. Totes les actuacions del personal s'enquadren dins del marc institucional de la Universitat d'Alacant i de la Biblioteca Universitària.

C. PRINCIPIS ESPECÍFICS

C.1. Servei a les persones usuàries

El personal de la biblioteca s'implicarà per a:

- Aconseguir que els serveis bibliotecaris i recursos bibliogràfics que gestionen siguen els adequats, complets i accessibles a les necessitats d'informació del personal usuari.

- Facilitar l'accés i ús dels serveis bibliotecaris de manera oberta i igualitària, amb una atenció especial a les persones amb diversitat funcional.

- Impulsar la competència digital per a dotar les persones usuàries d'autonomia en la cerca, l'accés i l'avaluació de la informació científica.

- Afavorir polítiques de millora contínua dels serveis bibliotecaris a partir de les diferents necessitats i demandes del personal usuari, comprometent-se a proporcionar la millor atenció possible oferint un tracte correcte, amable i personalitzat.

- Gestionar amb responsabilitat i criteris de sostenibilitat econòmica els fons i recursos d'informació adquirits, que han de ser inclusius des d'un punt de vista ideològic i cultural.

- Fomentar l'accés lliure i gratuït als fons documentals propis, garantint un equilibri entre els drets d'autor i el dret a l'accés a la cultura i la informació de la comunitat universitària.

- Donar suport a projectes de cooperació bibliotecària, de manera que es facilite l'intercanvi d'opinions, coneixements i experiències amb professionals d'altres àmbits.

C.2. Suport a la docència i l'aprenentatge

El personal de la Biblioteca Universitària assumeix el compromís de:

- Prestar el suport i els coneixements tècnics necessaris a l'ensenyament universitari de la UA, en el marc dels diferents plans d'estudi i continguts curriculars.

- Oferir suport al personal investigador en les seues tasques d'investigació així com en la difusió dels resultats d'aquesta, afavorir les polítiques d'accés obert i prestar assessorament en totes les qüestions relacionades amb la publicació dels resultats de la investigació.

- Contribuir a la formació de l'alumnat a través cursos adaptats a les diferents necessitats i nivells acadèmics.

C.3. Relacions entre companys i companyes

El personal de la BUA en la relació amb els seus companys i companyes es compromet a:

- Garantir una comunicació basada en la sinceritat, la integritat i l'honestedat, per a fomentar un clima de confiança i respecte mutu.

- Mantenir una actitud de cordialitat, actuant en tot moment amb amabilitat, respecte i educació, amb la finalitat d'evitar conflictes i enfrontaments i de procurar un clima d'harmonia i companyonia.

- Afavorir el diàleg com a mecanisme per a resoldre qualsevol assumpte o problema per a aconseguir un acostament de postures i arribar a acords i consensos, sempre des de la tolerància i el respecte a les opinions dels altres.

- Treballar en equip, prestar el suport necessari i actuar de manera col·laborativa i solidària.

- Compartir els procediments de treball establits i les accions efectuades o previstes.

- Fomentar la participació de les persones, promovent la seua llibertat i autonomia.

- Col·laborar amb altres biblioteques, de manera que es facilite l'intercanvi d'opinions, coneixements i experiències amb professionals d'altres àmbits.

- Fomentar els comportaments basats en la dignitat, la justícia i l'ètica, i garantir l'honradesa i la transparència en les actuacions.





[Carretera Sant Vicent del Raspeig s/n  
03102 Sant Vicent del Raspeig - Alacant  
 Tel. 84 435 6236 - Fax 27 083 4563](https://www.google.es/maps/@30.118515,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12055&trk=tyah&trkInfo=tarId%5Y2291632301906%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)